Ljubljana, 28.6.2016

**ZAPISNIK**

5. seje UO Zbornice knjižnih založnikov in knjigotržcev, dne 23. junija 2016 ob 14.00 uri, v prostorih GZS Dimičeva 13, sejna soba v 4. nadstropju.

Prisotni: Bojan Švigelj, Janez Miš, Rudi Zaman, Marko Ručigaj, Helena Kraljič, Tone Rode, Franc Kelih, Maruša Kmet, Zdravko Kafol

Odsotna: Iva Premerl

**Dnevni red:**

1. Pregled zapisnika 4. seje UO ZKZK
2. Doseženi »goli GZS« (obvezna točka)
3. Obravnava predlogov, pobud, zahtev ZKZK za MzK, JAK, MIZŠ
4. Sodelovanje/povezovanje med ZKZK, DSZ, DSK
5. Poročilo o rezultatih prijav ZKZK na natečaje za javna sredstva (JAK, MOL)
6. Poročilo o 4. tematski konferenci ZKZK
7. Razno

Sejo je vodil predsednik UO ZKZK Bojan Švigelj, ugotovil je, da je seja sklepčna.

Ad. 1. Zapisnik 4. seje UO ZKZK je bil sprejet brez pripomb

Ad. 2. Direktor je predstavil najpomembnejše dosežke GZS v preteklem obdobju.

Ad. 3. Po razpravi so člani sprejeli sklep, da se do sestanka z ministrom za kulturo, g. Peršakom pripravi »dnevni red« pobud/predlogov za izboljšanje položaja knjige. Direktor v povezavi z Analitiko GZS pripravi analizo javnih sredstev namenjenih knjižni verigi.

Ad. 4. Člani podpirajo povezovanje vseh treh stanovskih organizacij. V oktobru se sestanejo predsednik in predsednici na skupnem sestanku. V odvisnosti od rezultata sestanka, na jesenskem knjižnem sejmu javno podpišemo »Dogovor o sodelovanju«.

Ad. 5. Direktor je podal poročilo o rezultatih javnih razpisov. ZKZK je sodelovala na dveh razpisih za javna sredstva na JAKu in MOLu. JAK je literarni del Slovenskega knjižnega sejma uvrstil v 4 letni programski del (Založniška akademija, mednarodni del, Cicifest in sejem v gosteh) in ga ovrednotil z 10.000€ (lani na projektnem 7.300€). MOL pa je program Cicifesta za leto 2016 ovrednotil s 1.500€ (lani se nismo prijavili).

Ad. 6. Četrta tematska konferenca z naslovom »Kako povečati prodajo« je bila 22.4.2016. Udeležilo se jo je 70 udeležencev, predstavljeno je bilo 8 primerov dobrih praks različnih založniških in knjigotrških subjektov. Splošni odzivi so bili pozitivni, zato bomo s prakso predstavljanja uspešnega dela v panogi v prihodnje nadaljevali. Potrebno je uvesti simbolično kotizacijo.

Ad. 7.

* V zvezi z napovedanim procesom centralnega naročanja v splošnih knjižnicah, je potrebno spremljati dogajanje in po potrebi javno opozoriti na naša stališča. Direktor bo v kontinuiranem stiku s predsednico združenja, g. Horženovo.
* V MOLovi strategiji razvoja kulture 16-19, je zapisano, da bo 2017 vzpostavljen otroški knjižni festival na odprti javni površini, kar predstavlja veliko priložnost za SKS in Cicifest. Objavljen bo javni razpis.
* Za knjižni sejem v Pekingu so člani sprejeli stališče, da ni primerno, da se ga udeleži le ena založba, za celovito nacionalno predstavitev pa je časa premalo. Predsednik ustrezno odgovori na povabilo.

Seja je bila zaključena ob 16.00 uri.

Bojan Švigelj, predsednik UO ZKZK

Zapisal Zdravko Kafol